525 हैक्टेयर वनभूमि पर फल, औषधि फूल वाले लगाए जाएंगे 2.75 लाख पौधे
उपखंण्डमें वन विभाग द्वारा पत्थर पर बागवानी करने का बीड़ा उठाया गया है। वन विभाग द्वारा कार्य योजना बनाकर सवा पॉच सौ हैक्टेयर वन भूमि पर वृक्षारोपण करने की कवायद शुरू कर दी है। विभाग द्वारा वृक्षारोपण के लिए पौधे तैयार करने के लिए 3 नर्सरियों में तीन दर्जन से अधिक श्रमिकों द्वारा योजना को अमलीजामा पहनाया जा रहा है।
विभाग ने वृक्षारोपण के लिए तय समय से पूर्व पौधे तैयार करने के लिए दो वनपालों को जिम्मेदारी सौपी है। जो नर्सरियों में तैनात रहकर पौधे तैयार कराने में लगे हुए हैं। क्षेत्रीय वन अधिकारी धर्मवीर सिंह जादौन ने बताया कि विभाग द्वारा जंगलों को हराभरा, सुंदर सुरक्षा की दृष्टि को देखते हुए सवा पॉच सौ हैक्टेयर वनभूमि पर वृक्षारोपण करने की कार्य योजना बनाई गई है। विभाग द्वारा वृक्षारोपण के लिए उपखंड की बरौली, खुर्दिया मडासिल की तीन नर्सरियों में पौने तीन लाख पौधे तैयार कराए जा रहे हैं। विभाग द्वारा पौधे तैयार करने के लिए वनपाल रामस्वरूप वनपाल रामनिवास मीणा की निगरानी में तीन दर्जन से अधिक श्रमिकों को लगाया हुआ है।
उन्होंने बताया कि योजना के तहत 3 सौ हैक्टेयर भूमि पर विभागीय सवा दो सौ हैक्टेयर वन भूमि पर मुख्यमंत्री जल स्वावलंबन अभियान के अन्तर्गत वृक्षारोपण कराया जाएगा।
दो स्थाई दो अस्थाई नर्सरियों में हो रहे पौधे तैयार
सरमथुरारेंज के अन्तर्गत वन विभाग ने पौध तैयार कराने के लिए एक बरौली, एक मडासिल में अस्थाई एवं एक बरौली एक खुर्दिया में स्थाई तौर पर नर्सरी बनाई हैं। जिनमें पौने तीन लाख पौधे तैयार कराए जा रहे हैं। विभाग द्वारा अस्थाई नर्सरियो में पौध के लिए पानी खरीदकर लिया जा रहा है। विभाग के कर्मचारी नर्सरियों में तैनात रहकर पौधों की सुरक्षा कर रहे हैं। सरमथुरा की नर्सरियों में विभाग द्वारा तैयार कराए जा रहे पौधों की मॉनीटिरिंग वन विभाग के जिला अधिकारी कर रहे हैं।
दस गॉवों के लोगों के सहयोग से किया जाएगा पौधारोपण, विभाग ने मांगी मदद
वनविभाग द्वारा उपखंण्ड के दस गॉवों में भूमि का चयन कर योजना को अमलीजामा पहनाया जा रहा है। वहीं विभाग द्वारा चयनित भूमि की मेंढबंदी कराई जा रही है। योजना के अन्तर्गत मडासिल के वील नाला में 50 हैक्टेयर भूमि, मानपुरा के थूमरी में 50 हैक्टेयर, नयागांव में 50 हैक्टेयर एवं खोटाबारी थाना का पुरा प्रथम, द्धितीय में 150 हैक्टेयर भूमि का चयन किया गया है। इसी प्रकार मुख्यमंत्री जल स्वावलंबन अभियान के अन्तर्गत खैमरी में 50 हैक्टेयर, झिरी रोड़ पर राधेश्याम के अड्डा के निकट 50 हैक्टेयर, बड़ा गांव के कसारियापुरा में 50 हैक्टेयर, डौमई में 25 हैक्टेयर, चंद्रावली के मेढाखुरी में 25 हैक्टेयर गुलालपुरा में 25 हैक्टेयर भूमि का चयन किया गया है।
इमारती लकड़ी वाले पौधे भी तैयार किए जा रहे
वनविभाग द्वारा वृक्षारोपण के लिए फल, औषधि, फर्नीचर पुष्प सहित 18 प्रकार की पौध तैयार कराई जा रही है। बरौली नर्सरी में 1 लाख 5 हजार पौधे वितरण करने 1 लाख पौधे विभागीय वृक्षारोपण, वहीं खुर्दिया नर्सरी में 30 हजार पौधे मडासिल नर्सरी में 40 हजार पौधे विभागीय वृक्षारोपण कराने के लिए तैयार कराए गए है। तीनों नर्सरी में बेलपत्र, गुलाव, धौह, बोगनवेलिया, करंज, कनेर, गुलमोहर, केसियाश्यामा, सीताफल, अमलताश, सीशम, पीपल, गूलर, आम, नीम, सागवान देशी बबूल सहित विभिन्न प्रकार की पौध तैयार की जा रही है।
सरमथुरा. बरौली नर्सरी में पौधे तैयार करते श्रमिक।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva